വിഷ്ണുഷട്പദസ്ത്രോത്രം
അവിനയമപനയ വിഷ്ണോ ദമയ മനഃ ശമയ വിഷയമൃഗതൃഷ്ണാം   
ഭൂതദയാം വിസ്താരയ താരയ സംസാരസാഗരതഃ    1   
ദിവ്യധുനീമകരന്ദേ പരിമലപരിഭോഗസച്ചിദാനന്ദേ   
ശ്രീപതിപദാരവിന്ദേ ഭവഭയഖേദച്ഛിദേ വന്ദേ    2   
സത്യപി ഭേദാപഗമേ നാഥ തവാഹം ന മാമകീനസ്ത്വം   
സാമുദ്രോ ഹി തരംഗഃ ക്വചന സമുദ്രോ ന താരംഗഃ    3   
ഉദ്ധൃതനഗ നഗഭിദനുജ ദനുജകുലാമിത്ര മിത്രശശിദൃഷ്ടേ   
ദൃഷ്ടേ ഭവതി പ്രഭവതി ന ഭവതി കിം ഭവതിരസ്കാരഃ    4   
മത്സ്യാദിഭിരവതാരൈരവതാരവതാƒ വതാ സദാ വസുധാം   
പരമേശ്വര പരിപാല്യോ ഭവതാ ഭവതാപഭീതോƒ ഹം    5   
ദാമോദര ഗുണമന്ദിര സുന്ദരവദനാരവിന്ദ ഗോവിന്ദ   
ഭവജലധിമഥനമന്ദര പരമം ദരമപനയ ത്വം മേ    6   
നാരായണ കരുണാമയ ശരണം കരവാണി താവകൗ ചരണൗ   
ഇതി ഷട്പദീ മദീയേ വദനസരോജേ സദാ വസതു    7  

ശങ്കരാചാര്യരുടെ കൃതികൾ